Diari Oficial de la Generalitat Valenciana


Sumari del DOGV 7029, del 22-05-2013 (2013/4969)

RESOLUCIÓ de 13 de maig de 2013, de la consellera d'Educació, Cultura i Esport, per la qual s'aprova la Carta de Servicis de la Junta Qualificadora de Coneixements de Valencià de la Generalitat.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7029

Data del DOGV
:   22-05-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/4969


Data del document
:   13-05-2013

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * norma de qualitat

RESOLUCIÓ de 13 de maig de 2013, de la consellera d'Educació, Cultura i Esport, per la qual s'aprova la Carta de Servicis de la Junta Qualificadora de Coneixements de Valencià de la Generalitat. [2013/4969]  
El Decret 62/2010, de 16 d'abril, del Consell, pel qual s'establixen els instruments generals del sistema per a la modernització i millora de la qualitat dels servicis públics dels ens, organismes i entitats del sector públic dependents de la Generalitat, regula en el seu capítol III les cartes de servicis. Segons disposa l'article 15 de l'esmentat decret, «les cartes de servicis, com a instruments de millora, són documents que contenen els compromisos de qualitat, als quals l'òrgan a què es referix la carta ajustarà la prestació dels seus servicis en funció dels recursos disponibles, i, al mateix temps, proporcionen informació al ciutadà sobre les activitats prestades». En els articles 16 i següents s'establixen els requisits, contingut i el procediment per a l'elaboració de les cartes de servicis.  
Complint el que disposen els esmentats preceptes, en l'àmbit d'esta Conselleria d'Educació, Cultura i Esport, s'ha elaborat la Carta de Servicis de la Junta Qualificadora de Coneixements de Valencià, seguint en totes les fases la metodologia aprovada per l'antiga Direcció General de Modernització el 20 de maig de 2010, per la qual cosa ha rebut el preceptiu informe favorable de l'òrgan competent en matèria de modernització i de gestió i avaluació de la qualitat dels servicis públics, en l'actualitat la Secretaria Autonòmica d'Administració Pública de la Conselleria d'Hisenda i Administració Pública, i ha sigut presentada per a la seua aprovació com a tràmit previ a la seua publicació.  
  
Per tot el que s'ha exposat, fent ús de la facultat que em conferix l'article 19 del Decret 62/2010, de 16 d'abril, del Consell, quant a l'autoritat competent per a procedir a l'aprovació, resolc:  
  
Primer  
Aprovar la Carta de Servicis de la Junta Qualificadora de Coneixements de Valencià, el contingut de la qual s'incorpora com a annex d'esta resolució.  
  
Segon  
Deixar sense efecte l'anterior Carta de Servicis de la Junta Qualificadora de Coneixements de Valencià aprovada per Orde de 8 de febrer de 2007 (DOCV 16.03.2007), de la Conselleria de Cultura, Educació i Esport.  
  
Tercer  
Disposar-ne la publicació en el Diari Oficial de la Comunitat Valenciana.  
  
Quart  
La carta de servicis estarà disponible per a la ciutadania a partir de la publicació d'esta resolució en el Diari Oficial de la Comunitat Valenciana, en la pàgina web de la Generalitat, en l'apartat dedicat a les cartes de servicis a través de l'adreça d'Internet , i també en la pàgina de la Conselleria d'Educació, Cultura i Esport . A més, es duran a terme les accions divulgatives necessàries per a la seua difusió.  
  
València, 13 de maig de 2013.- La consellera d'Educació, Cultura i Esport: María José Catalá Verdet.  
  
  
COMPROMÍS INSTITUCIONAL  
Un dels objectius prioritaris de la Conselleria d'Educació, Cultura i Esport és la promoció del valencià com a llengua pròpia de la Comunitat Valenciana i com a vehicle identificador i de convivència dels seus ciutadans. És per això que impulsem tant el seu ús com l'aprofundiment i l'extensió del seu coneixement entre els valencians i valencianes. La Junta Qualificadora de Coneixements de Valencià (JQCV) és l'organisme de referència en l'acreditació oficial de les competències en esta llengua i cada dia són més els ciutadans que s'inscriuen en les proves que convoca cada any.  
El compromís de la JQCV amb els ciutadans és l'aposta per la qualitat i per la millora contínua dels nostres servicis. Amb la finalitat que resulten més transparents i senzills els passos que qualsevol ciutadà ha de fer per a acreditar els seus coneixements de valencià, impulsem la incorporació de les noves tecnologies que garantixen els millors estàndards de qualitat. Tot això amb el propòsit de fer més accessibles i més pròxims als ciutadans els servicis que prestem.  
María José Catalá Verdet,  
consellera d'Educació, Cultura i Esport  
  
MISSATGE GENERAL  
Una administració eficient ha de respondre activament a les expectatives dels ciutadans. La Generalitat assumix este objectiu i incorpora, com a instrument de modernització, el projecte de cartes de servici perquè, a través d'estes, els ciutadans puguen exigir la prestació d'uns servicis públics amb les màximes garanties de qualitat i conéixer en tot moment el seu grau de compliment.  
  
SERVICIS  
La Junta Qualificadora de Coneixements de Valencià (JQCV) és l'organisme de la Generalitat que té la funció d'establir i efectuar les proves per a l'acreditació administrativa oficial de coneixements de valencià.  
La JQCV presta els servicis següents:  
- Convocatòria anual de les proves d'acreditació dels coneixements de valencià.  
- Tramitació de la inscripció en les proves i de l'expedició dels certificats acreditatius.  
- Informació al ciutadà sobre els nivells d'acreditació de coneixements del valencià, sobre l'estructura de les proves, sobre els seus continguts i sobre els criteris de correcció de cada nivell.  
- Informació al ciutadà sobre el calendari, els horaris i els llocs de realització de les proves.  
- Informació al ciutadà sobre els resultats obtinguts.  
- Oferta en línia de materials d'aprenentatge per a la formació i la preparació de les proves.  
  
COMPROMISOS I INDICADORS  
La JQCV adquirix els següents compromisos i indicadors de qualitat del servici:  
  
  
  
  
  
  
  
  
  
  
  
  
  
  
  
  
AJUDE'NS A PRESTAR UN MILLOR SERVICI  
Si té qualsevol problema o dubte, o bé vol aportar un suggeriment per a millorar els nostres servicis, pot posar-se en contacte amb nosaltres enviant-nos un correu electrònic a l'adreça següent: . També pot utilitzar els impresos normalitzats que, a l'efecte, trobarà en qualsevol de les oficines del registre de la Generalitat Valenciana, o bé a través dels apartats d'atenció al ciutadà o de bústia electrònica del portal .  
  
ON ESTEM  
Junta Qualificadora de Coneixements de Valencià  
Avinguda de Campanar, 32.  
46952 València.  
Tel.: 96 197 01 89.  
Fax: 96 197 03 16.  
Horari d'atenció al públic: de dilluns a divendres, de 09.00 a 14.30 h.   
  
En Internet  
.  
- Disponibilitat de la pàgina web 24 hores al dia, 7 dies a la setmana, tret de les parades programades.  
- Estàndard AA del protocol de pautes d'accessibilitat establides pel W·C.  
- Especificacions tècniques d'ús: servici d'accés lliure a través d'Internet Explorer i Firefox (no cal certificat digital excepte per a completar telemàticament la inscripció en les proves i l'abonament de les taxes).